แนวโน้มดัชนีเช้าปรับตัวลงในกรอบจำกัด
นักวิเคราะห์ฯคาดตลาดหุ้นไทยปรับตัวลงในกรอบจำกัด ปัจจัยภายนอกไม่ค่อยสดใสจากความกังวลเรื่องวิกฤตหนี้ยุโรปหลังจากให้แนวรับ 1,075 จุด แนวต้าน 1,090-1,100จุด
17 ส.ค. 2554

นักวิเคราะห์ฯคาดตลาดหุ้นไทยปรับตัวลงในกรอบจำกัด ปัจจัยภายนอกไม่ค่อยสดใสจากความกังวลเรื่องวิกฤตหนี้ยุโรปหลังจากให้แนวรับ 1,075 จุด แนวต้าน 1,090-1,100 จุด
นายเจริญ เอี่ยมพัฒนธรรม ผู้อำนวยการฝ่ายวิเคราะห์ บล.เคที ซีมิโก้ กล่าวว่า ตลาดหุ้นไทยเช้านี้น่าจะปรับตัวลงในกรอบจำกัดต่อจากเมื่อวาน หลังปัจจัยภายนอกประเทศวันนี้ไม่ค่อยสดใส จากความกังวลเรื่องวิกฤตหนี้ยูโรโซน ซึ่งเมื่อคืนนี้ผลการประชุมระหว่างผู้นำเยอรมนีและฝรั่งเศสไม่ได้เปิดเผยแนวทางการแก้ปัญหาหนี้ยูโรโซน           อย่างไรก็ตามตลาดหุ้นสหรัฐฯก็ดูไม่ได้ตกใจกับเรื่องหนี้มากนัก และปรับตัวลงแค่ประมาณ 70 กว่าจุด ขณะที่ตลาดหุ้นอื่นๆในภูมิภาคเอเชียเช้านี้แกว่งตัวบวก-ลบสลับกันไป พร้อมให้แนวรับ 1,075 จุด แนวต้าน 1,090-1,100 จุด